CELEX: 62009CN0145
Language: sk
Date: 2009-04-24 00:00:00
Title: Vec C-145/09: Návrh na začatie prejudiciálneho konania, ktorý podal Verwaltungsgerichtshof Baden — Württemberg (Nemecko) 24. apríla 2009 — Spolková krajina Bádensko-Württembersko/Panagiotis Tsakouridis

4.7.2009   
            
            
               SK
            
            
               Úradný vestník Európskej únie
            
            
               C 153/26
            
         Návrh na začatie prejudiciálneho konania, ktorý podal Verwaltungsgerichtshof Baden — Württemberg (Nemecko) 24. apríla 2009 — Spolková krajina Bádensko-Württembersko/Panagiotis Tsakouridis
   (Vec C-145/09)
   2009/C 153/48
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof Baden — Württemberg
   
      Účastníci konania pred vnútroštátnym súdom
   
   
      Žalobkyňa: Spolková krajina Bádensko-Württembersko
   
      Žalovaný: Panagiotis Tsakouridis
   
      Prejudiciálne otázky
   
   
               1.
            
            
               Má sa pojem „zásadne dôležité dôvody verejnej bezpečnosti“ použitý v článku 28 ods. 3 smernice 2004/38/ES (1) z 29. apríla 2004 vykladať v tom zmysle, že dôvodom na vyhostenie môže byť len nesporné ohrozenie vonkajšej alebo vnútornej bezpečnosti členského štátu a tá zahŕňa len existenciu štátu s jeho podstatnými inštitúciami, ich funkčnosť, prežitie obyvateľstva, ako aj zahraničné vzťahy a pokojné spolužitie národov?
            
         
               2.
            
            
               Za akých podmienok možno stratiť zvýšenú ochranu pred vyhostením získanú po desaťročnom zdržiavaní sa v hostiteľskom členskom štáte podľa článku 28 ods. 3 písm. a) smernice 2004/38/ES? Má sa v tejto súvislosti primerane uplatniť skutková podstata odobratia práva trvalého pobytu podľa článku 16 ods. 4 smernice 2004/38/ES?
            
         
               3.
            
            
               V prípade kladnej odpovede na otázku č. 2 a primeranej uplatniteľnosti článku 16 ods. 4 smernice: Možno stratiť zvýšenú ochranu pred vyhostením samotným uplynutím času, nezávisle od rozhodujúcich dôvodov neprítomnosti?
            
         
               4.
            
            
               Taktiež v prípade kladnej odpovede na otázku č. 2 a primeranej uplatniteľnosti článku 16 ods. 4 smernice: Je nútený návrat do hostiteľského členského štátu v rámci opatrenia v trestnom konaní pred uplynutím dvojročného obdobia spôsobilý na udržanie zvýšenej ochrany pred vyhostením, napriek tomu, že po návrate sa najprv po dlhší čas nemohli využiť základné slobody?
            
         
      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Text s významom pre EHP) (Ú. v. EÚ L 158, s. 77; Mim. vyd. 05/005, s. 46).